PATRICIA KING Igavene armastus
Tere tulemast saatesse, olen Patricia King.
Tore, et olete täna meiega.
Meil on täna väga eriline külaline, dr Michael Maiden.
Oled minu kohaliku koguduse pastor, võrratu, et oled meiega, dr Michael.
Suur aitäh, mul on au siin olla. Oled mu suur lemmik, aitäh sulle!
Oled mind nii palju õnnistanud.
Me usume inimeste kaasamisse kohalikus koguduses,
kus saad kohtuda, olla osaduses, ligimesearmastuse proovile panna,
ning ühtlasi õppida teenima, kogedes toetust teenimisel.
Tahan sind tänada, et oled mind isiklikult julgustanud.
Samuti oled toetanud kogu me meeskonda.
Suur õnnistus on sind tunda ning olla osa su kogudusest.
Muide kui keegi teist on Phoenixis,
siis tulge me kogudusse Church for the Nations.
Lisaks oled ka prohvet ning apostel.
Kusjuures oled ühe ülemaailmse võrgustiku juht.
Seega oled pastor, prohvet, apostel ja veel palju enamat.
Räägime sellest, et inimestel võivad olla mitmed annid.
Kas jagaksid oma mõtteid sellest?
Jeesus on niivõrd hea,
et ma ei suuda uskuda, et paljud asjad on toimumas.
Tead, Patricia, olen leidnud, et teenides sellega, mis meil hetkel on,
siis kui oleme Talle ustavad, Ta lihtsalt annab juurde.
Alustasin mittemillestki. Olin arglik ega julgenud rääkida.
Jumal andis mulle 35 aastat tagasi armu, julguse ja prohvetliku anni.
Ta kasvatab ja õnnistab seda siiani.
Mind teeb sügavalt alandlikuks,
kui mõtlen sellele, mida Issand on teinud.
Ta võttis mittemillegi ja on teinud nii palju mu elus.
Usun, et see on prohvetlik sõna paljudele televaatajatele.
Kui jagasid, siis tundsin enda sees järgmist:
üks vaatajatest, võib-olla rohkemgi,
mõtleb: olen ka mittemiski ning ta kirjeldab mu olukorda.
Kuid Jumal pluss mittemiski võrdub kõik, mida vajame.
Ole valmis, sind haaratakse tegevusse.
Sinuga juhtus hiljuti midagi, ning sind haarati sellesse teenistusse.
See juhtus pärast su raamatu ilmumist - "7 mäe strateegia".
Tahaksin täna sellele keskenduda, sest sul on selles osas palju tarkust.
Usume, et Jumala tuli, Jumala ärkamise vägi,
Jumala äratus ja Ta väe esiletulek
tabavad me ühiskonnas neid seitset mõjutusemäge.
Jaga sõnumit, mis on su südames.
Praegu on väga põnev aeg ajaloos, sest usun, et Jumal taastab kõike,
mida Jeesus tooma tuli ning mida Piibel õpetab Jumala riigist.
Kogudus on liiga kaua jutlustanud sõnumit Kristusest.
See on imeline - pääste, taevas, meeleparandus ja elu Jumalaga.
Siiski ei ole see kogu Jeesuse sõnum.
Tema jutlustas, et Jumala riik on siin.
Ta ütles, et palvetage, et see riik tuleks taevast alla siia.
Palvetage, et asjad muutuksid.
Oleme hästi näidanud, kuidas langenud maailm eksib,
selle asemel, et näidata taevast maailma, mis on õige.
Jumal tahab seda maailmale näidata.
Need 7 ühiskonna mäge on pilt Jumala riigist,
kuidas see suhestub igapäevaeluga, milles on Jumalal kõigile plaan.
Sinuga on väga tore, sest teed kõike kirega.
Liigud alati edasi, sest oled leidnud oma eesmärgi
Kristuse armastamisel ja Ta plaani täitmisel oma elus.
Seesama eesmärk, mis viib meid edasi,
on Jumalal ka igaühe jaoks.
Kogudus pole neile valikut andnud.
Kas oled kutsutud teenistusse või pead võtma maise töö.
Jumala riigis on kõik kutsutud.
Nad on kutsutud ärisse, loometöösse, meediasse, valitsusse ja haridusse.
Nad on kutsutud maailmamuutjateks - see on igaühe kutsumus.
Kui leiad oma eemärgi ja kutsumise, siis plahvatab sinus kirg.
Jumal annab sulle tule selle mäe jaoks,
et viiksid sinna Jumala riiki, Kristuse armastust ja tervenemist.
Meid on kõiki kutsutud mõjutama.
Meie sees voolab üks jõgi
ja kui me ümbritsevat ei mõjuta, siis on me sees otsekui jõe pais.
Vesi roiskub pikaajalisel seismisel.
Selleks, et elu värskena hoida, peame me kõik välja jagama.
Kas võiksid veel kord selgitada, mida tähendavad 7 mõjutusemäge?
Samas lisa ka natuke selgitust, juhul, kui see on mõnede jaoks uus,
et nad võiksid teada, mis on need mõjusfäärid.
Jesaja 2 ja Miika 4 on täpselt sama ettekuulutus.
Jumal annab sama sõnumi kahele erinevale prohvetile.
Jumal ütleb Jesaja 2, et viimseil päevil sünnib,
et Ta rajab mäe, mis seisab kõigist teistest mägedest kõrgemal.
Taevase kuningriigi mäe.
See mägi valitseb ja õpetab teisi. Inimesed jooksevad selle mäe juurde.
See näitab, et mäed on Piiblis
kui võrdpilt kuningriikidest või siis mõjusfääridest.
Jumal ütleb, et lõpuajal rajab Ta oma riigi üle maailma.
Umbes 30 aastat tagasi Loren Cunningham ja Bill Bright,
Campus Crusade'i ja YWAMi asutajad sõid hommikust.
Eelmisel õhtul rääkis Jumal mõlemale 7 eluvaldkonnast,
mida peab mõjutama, et muuta teatud ühiskonda või rahvast.
Mägedeks on perekond,
religioon või kirik, äri, valitsus, haridus, kunstid ja meedia.
Nendes 7 valdkonnas, ühiskonna 7 mõjusfääris,
kas ühes või mitmes neis veedab iga inimene oma elu.
Jumala riik tähendab tuua Jumala mõju neisse paikadesse.
Koolitades ja ettevalmistades inimesi - nii mõjutame maailma,
kui saadame inimesi valitsusse või äritegevusse,
ja kui koolitame neid koguduses teenides.
Valmistame neid maailmamuutjateks, kes täidavad oma määratud eesmärgi.
Igaühel on oma pärand ühel neist mägedest.
Sa ärkad ellu, kui saad teada oma elu eesmärgi.
Siis sa lihtsalt ei teeni Jumalat, vaid täidad oma eesmärki.
Eesmärk võrdub kirega, millest tuleneb tuli.
Sellest tuleb enesemotivatsioon, mis on taevane igatsus.
Need seitse mäge esindavad Jumala riigi missiooni.
"Minge siis, tehke jüngriteks kõik rahvad."
Oleme tegelenud inimestega, kuid peame lisaks muutma kultuuri.
Palvetame: Jumal, võta meid ära, asi läheb hulluks.
Jumal ütleb: "Minge sinna ja tehke see paremaks."
Me ei saa maailma parandada, kui vihkame või kardame neid.
Selle asemel et karta või vihata patust ühiskonda,
oleme kutsutud seda muutma.
Teeme seda Püha Vaimu väe läbi.
Oleme kindlasti ajas, kus Jumal õhutab meid muutusi tegema.
Ta annab väge ja näitab mägesid, millele Ta meid on kutsunud.
See oli üks hea jutlus!
See oli vägev!
Toon näite naistest, kes on lastega kodused.
Vahel nad kipuvad arvama,
et neil pole teenistust, sest on lihtsalt kodus.
Samas on see üks mõjusfääri mägedest.
Kusjuures üks tähtsamatest,
sest kui perekond laguneb, siis kukub ka kõik muu kokku.
Olin just eelmisel nädalal koos dr Che Ahni ja ta naise Sue'ga.
Sue on tugevalt edendanud antud pereväärtuste teemat
ja mitte ainult oma peres, vaid ka koguduses.
Nüüd ka ülemaailmses apostlite võrgustikus.
See tõesti kasvas välja võidmisest ja põhirõhust pere suhtes,
mis levis nende kohalikus koguduses,
ja nüüd laieneb tervesse üleilmsesse võrgustikku.
Nad on nüüdki osa sellest võrgustikust.
Sellega on ühinenud paljud jumalasulased ja valitsusametnikud.
Nende kõigi väärtuseks on tugev abielu ja perekond,
sest seda arendati üksikisiku tasandil.
Nagu sinagi - oled võimas prohvet.
Neile televaatajatele,
kes pole kuulnud sinu prohvetlikust teenimist,
pean ütlema, et need on väga kaalukad ja täpsed.
Võtsid selle, sest see oli and ning sa väärtustasid seda.
Tegelesid sellega ja see sai aina tugevamaks.
Sa ei prohveteerinud enam vaid sõprade ja koguduse seas,
vaid edastasid ülemaailmseid sõnumeid.
Kuid see sündis ustavuse läbi.
Isegi keegi, kel on oma väike ettevõte..
See võib olla nende mõjusfäär, millega mõjutavad lõpuks rahvaid.
Kui üks inimene kannab Jumala ülesannet,
annab Jumal talle võitmatu meelevalla ja harukordse soosingu.
Esimene mägi on perekond, mis on kõige tähtsam.
Kui me ei võida seal,
pole meil tegelikult meelevalda, et viia Jumala riiki mujale.
Enne, kui Giideon sai muuta maailma, pidi ta hävitama oma isa ebajumala.
Kui võidad oma pere vaimu, siis võidad ka rahvad.
Kui murrad needuse oma peres, suudad seda oma riigis.
Tegelikult perekond ja kogudus on kui eesmärgi inkubaatorid,
koolituskeskused teiste mägede jaoks.
Saatan ründab perekonda, et hävitada eesmärki.
Saatan teab, et kui saab inimestele varakult haiget teha,
siis kaotavad inimesed identiteedi ja eesmärgi.
Samuti kui kogudus ei täida oma missiooni -
ei valmista inimesi 7 mäe jaoks, muutub kogudus ebaoluliseks.
Võime kurta, et meid ignoreeritakse, kuid me ei paku ju lahendusi.
Kui aga parimad ärimehed, kunstnikud, parimad õpetajad,
valitsusjuhid ja perekonnad tulevad kogudusest,
siis maailm jookseb sinna.
Jumala riik on niivõrd huvipakkuv.
See on maailmale ligitõmbav.
Kui naaseme Jumala riigi juurde, tuleb maailm meie juurde.
Vägev!
Mul on üks sõnum enne pausi.
Tahan, et teaksid, kust võib leida raamatu seitsmest mõjusfäärist.
See on väga võimas raamat.
Tunnen praegu, et hetkel vaatab seda saadet üks naine.
Oled tundnud, et sul pole mingit eesmärki.
Miski süttis sinus.
Sa pole mõelnudki,
et su koht peres võibki olla su eesmärgiks.
Jumal lihtsalt äratas selle sinus.
Prohveteerin sinu üle meelevalla, armastuse,
prohvetlike lahenduste ning loovuse esiletulemist.
Mitte vaid su oma peres ja seal mõjusfääris,
vaid näen seda laienemas.
Näen, et õpetus tuleb esile.
Näen, et jagad asju teistega.
Näen, et sa rajad grupi, kel on sarnased igatsused.
See tõesti muudab su kogukonna.
Tuleme peagi tagasi pärast pausi!
Jumal kohtus Moosesega näost näkku ja rääkis temaga kui sõbraga - telgis
Kolgata ristil rippudes ütles Ta: see on lõpetatud.
Rahvahulgad andsid elu Jeesusele ning haiged said terveks.
Läbi kogu ajaloo on Jumal külastanud inimest tuntava ligioluga.
Issand, need silmad on olnud haiged selle tüdruku sünnist saadik.
Jumala au on selle mehe peal, see on Püha Vaimu vägi.
Need Jumala liikumised muutsid tolle aja maailma.
Kes paneb pimedad nägema, jalutud kõndima ja kurdid kuulma?
Nad tulevad välja, midagi on toimumas.
Midagi on toimumas.
2013. aasta oktoobris
Meil on võimalus just praegu koguduse ajaloos
olla esimesed omataoliste hulgas.
Jumala müsteerium on niivõrd suur.
Me ei suuda iial mõista kõike Temast, kuni Ta tuleb ja ilmutab ennast meile.
XP Ministries ja Expected End Ministries
korraldavad telgikoosolekud
12 kõnelejat
10 päeva
1 suur telk
Ta võidab ära pimeduse oma koguduse läbi.
Kogu põrgu väehulgad
ei peata seda suurt Püha Vaimu väljavalamist.
Üritus toimus 2013. aastal.
Dr Maiden, enne pausi hakkasime just rääkima
koguduse mõju teemast, mis on üks olulisemaid mägesid,
mida peame vallutama.
See mägi hõlmab ka kogu religiooni maa peal.
Kuid see saab alguse tugevast kogudusest.
Kohalik kogudus on Jumala riigi esimene viis muuta ühiskonda.
See on inkubaatoriks iga valdkonna jaoks:
perekonna, valitsuse, äri, kunstide ja kõige jaoks.
Põnev on see, et meie eluajal, esimest korda 1700 aasta jooksul
on Jumal toonud tagasi prohvetid ja apostlid.
Kaks kõige võimsamat
ettevalmistavat ametit koguduse andide osas.
Elame ajal, mil Jumal on investeerinud kõikvõimalikud taevased väed.
Taevane tõde ja arm on jälle kogudusele kättesaadav.
See kogudus, mis esile tõuseb,
on nagu algkogudus, kuid ületab selle veelgi,
sest meil on 2000 aastat ajalugu, mis on täis kasvu ja tõde.
See aeg ajaloos on nii imeline, sest kogudus on muutumas.
Jumal lisab apostellikke juhte, prohvetlikke hääli ja võidmisi
pastoritele, evangelistidele ning õpetajatele.
Jumal valmistabki inimesi ette viielaadseks teenistuseks.
Seal avastavad inimesed oma tõelise eesmärgi,
kus nad muutuvad Kristuse sarnaseks ning nende kodud ja elud muutuvad.
Praegu on väga oluline aeg koguduse jaoks.
Tahan sind julgustada. Ära anna alla koguduse suhtes.
Tal pole varuplaani kogudusele, just nagu abielulegi.
Abielu on Jumala vastus perekonnale, kogudus aga vastuseks usklikele.
Palvetage oma pastorite ja juhtide eest.
Jumal äratab neid.
Peame kogudusena olema osa sellest,
mis Ta apostellikult teeb.
Sõna "apostel" Piiblis tuleneb Rooma sõnast "apostolos",
saadik, kes läks vastvallutatud alale ning viis sinna Rooma kultuuri.
Ta võttis endaga kaasa "ekklesia", inimesed,
kes olid tuttavad Roomaga ja muutsid kohalikku kultuuri -
seadusi, haridust, kunste - kõik muutus Rooma sarnaseks.
Kui Caesar tuli aastaid hiljem, oli linn täpselt nagu Rooma.
Jeesus tuleb ja tahab näha taevast maa peal.
Ta tahab näha oma riiki,
mis on ehitatud koguduse ja apostellike juhtide poolt.
Niivõrd põnevad ajad!
Niivõrd põnev aeg! Näeme seda juba toimumas.
Kui olime Kambodžas poolteist aastat tagasi
nägime tohutut vajadust piirkonnas, kus lapsi väärkoheldi.
Seal polnud elujõulist, ja usaldusväärset kogudust,
mis usuks Jeesust ja Sõna, ning elaks selle järgi.
Seega me rajasime sinna koguduse.
Meiega olid koguduste juhid
ja erinevad juhid üle maailma, kelle me koondasime ja ütlesime:
teeme ära!
Nüüd selle ühe koguduse kaudu, mis on endiselt väike ja kasvab,
saame mõjutada järgmise põlvkonna arusaamu.
See toob valgust pimedusse, ja muutus on juba laienemas.
Juba väikse aja jooksul näeme muutust.
Seal ei ole enam sellist võigast pimedust.
Praegusel tunnil on väga tähtis,
et tõuseme kogudusena esile ja täidame oma kutsumist.
Olen väga uhke sinu üle!
Aitad naisi ja lapsi seksiorjusest välja ning see puudutab Jumala südant.
Mulle avaldab muljet, kui kiiresti kuuletud Jumalale ja aitad inimesi.
Mind samuti liigutab sügavalt, et tõelise Jumala prohvetina
oled andestanud kogudusele, kes sulle haiget tegi.
Isegi kui ma seda tegin.
Oled armastav ja andestav ja pead mind oma pastoriks.
Nagu need, kes tulevad mu kogudusse ja ei pea seda tegema,
kuid kes mõistavad meelevalla ja koguduse tähtsust.
Nad tahavad osaleda ihus.
Imetlen sind kui prohvetlikku häält, kes allutab end meelevallale.
Näitad nooremale põlvkonnale,
noortele prohvetitele, kes kipuvad ütlema,
et nad ei vaja kogudust, sest see on aegunud.
Peame näitama neile tervet suhet apostlite ja prohvetite vahel,
kohaliku koguduse ja teiste teenistuste vahel,
prohvetlike häälte ja pastorite vahel.
Sa teed seda - suur tänu!
Kõik teevad vigu.
Kuigi oled juht, ei tähenda, et sa vigu ei tee.
Oleme täpselt nagu kõik teisedki.
Tean, et mitmed on koguduses haiget saanud.
Inimesed on saanud haiget juhtide poolt ja juhid koguduse poolt.
Inimese lihalik loomus võib teistele haiget teha.
Haiget saanud inimesed teevad haiget.
Tähtis on andestada ja loota Jumalale.
Samuti õppida armastama, sest Jeesus ei andnud alla.
Tema vastu eksiti samuti väga palju.
Ta ei andnud alla ning Ta armastas edasi.
Seda armastangi Kristuse ihu juures.
Jumaldan Kristuse ihu ja armastan kogudust.
Me kasvame ja õpime koos.
Me ei ole veel saanud Jeesuse sarnasteks,
kuid aitame üksteist, ka sinutaoliste pastorite abil,
kes on julgustavad ja alandlikud, ning tunnistavad oma vigu.
Selline sa oled ja seetõttu sind usaldatakse.
Usun, et see kuningriik, mida me teenime,
hakkab inimestes aina rohkem ilmnema,
kui hoiame kokku ega vaju laiali.
Me ei saa praegu eralduda.
Peame koos olema ja olema kannatlikud üksteisega.
Kannatlikud selles protsessis, mida Jumal meis kõigis teeb.
Tahan julgustada inimesi tulema tagasi kogudusse.
Tulge ja olge osa, andestage pastoritele ja vastupidi.
See on nagu pere.
Olen olnud abielus 35 aastat,
aga selle aja jooksul on olnud palju andestust.
See hoiab meid koos ning annab taaskord uue alguse.
See laseb meil edasi minna ja aitab minevikust lahti lasta.
Jumal teeb põnevaid asju. Ära anna koguduse suhtes alla!
Koguduse suurim hetk alles hakkab koitma.
See on uus päev, väga põnev aeg Jumala riigi,
sinu enda, Jumala eesmärkide, igaühe jaoks, kel on janu Jumala järgi.
Vägev sõna ja ma usun seda.
Meil on aega mõne prohvetliku sõna jaoks televaatajatele.
Mul on üks sõna ühele vaatajale.
Sa oled pastor.
Tead, et sul on pastori kutsumine,
kuid astusid oma ametist maha juhtimisest tekkinud haavade tõttu.
Need oli tõsised probleemid ning tegid tõesti haiget.
Jumal on lubanud sulle selle aja, et mõned asjad ümber hinnata.
Ta tervendab su südant, kuid on aeg üles tõusta.
Ta vajab sind.
Usun, et mul on sõna ühele perekonnale.
Koguduses juhtunud asjade tõttu
on teil häbitunne ja valu sellest protsessist,
kuidas juhtkond seda lahendas.
Teadke, et Jumal pole teie peale vihane.
Vahel juhid võivad Jumala arvamust valesti esindada.
Samuti Jumala mõtteid ja südant sinu suhtes.
Kui andestad neile juhtidele ning unustad juhtunu,
siis Jumal liidab su elutervesse kogudusse.
Ära lase kellegi teise valul takistada sul kogemast oma eesmärke.
Kui andestad inimestele, tuleb terve su pere tagasi.
Rõõm vahetab välja sind vallanud kurbuse ning kahetsuse.
Suur tänu sulle.
Usun, et nii paljud on praegu sellises olukorras.
Aeg on tulla tagasi koju ning pöörduda tagasi.
Tean, et see sõnum teenib nii paljusid.
Meil on nii hea meel, et sina oled siin.
Meil on nii hea meel, et vaatad seda saadet praegu.
Jumala käsi on su peal.
Ta tahab kasutada sind mägede liigutamisel
ja nende vallutamisel ning üle võtmisel.
Võid mõelda:
mina küll ei suuda midagi olulist ära teha.
See, mis sulle paistab nii väike, on tegelikult niivõrd oluline.
Võta see ja lase Jumalal sellele hingata.
Las Ta viib sind kõigesse, mis Tal on sinu jaoks.
Teeme praegu väikese pausi ning näeme peagi!
Nad tulevad välja, midagi on toimumas.
Midagi on toimumas.
2013. aasta oktoobris
Meil on võimalus just praegu koguduse ajaloos
olla esimesed omataoliste hulgas.
Me ei suuda iial mõista kõike Temast, kuni Ta tuleb ja ilmutab ennast meile.
XP Ministries ja Expected End Ministries
korraldavad telgikoosolekuid
12 kõnelejat
10 päeva
1 suur telk
Ta võidab ära pimeduse oma koguduse läbi.
Kogu põrgu väehulgad
ei peata seda suurt Püha Vaimu väljavalamist.
Üritus toimus 2013. aastal.
Tere taas, meil on veel mõned minutid saate lõpuni.
Mul on hea meel, et olete meiega.
Tean, et dr Michael'i räägitu teenis väga paljusid.
Kas võiksid lõpetuseks midagi jagada?
Usun, et sul on julgustus ärimaailma kohta.
Jumal julgustab ettevõtjaid, et nad ei tunneks end süüdi,
et neil on töö, karjäär, visioonid ja unistused.
Jumal paneb kire inimestesse, olemaks ettevõtjad,
olemaks edukad äris - see on ka Jumalalt.
Jumal tahab ärimaailmas inimesi mõjutada.
Meie eluajal täitub võimas prohveteering Õpetussõnadest:
"Patuse vara talletatakse õigele."
Oleme ühe suurima varaülekandmise äärel.
See toimub tänu ettevõtjatele, kes on keskendunud Jumala riigile.
Mu poeg Matthew oli üks me pastor mõni aeg tagasi,
kui hakkasin sellest jutlustama.
Ta ütles: isa, tunnen kutset ärimaailmas tegutseda.
Ütlesin: hästi, palvetame.
Järgmisel pühapäeval tuli keegi ja küsis: kas peaksid tegelema ärivaldkonnaga?
See mees andis mu pojale tasuta 100 000-dollarilise ettevõtte.
Nüüd on mu poeg edukas ärimees, värbab töötajaid,
tõuseb kell 4.00 ning töötab kõvasti.
Tahan julgustada inimesi, et Jumalal on plaan.
Kui oled ärimaailmas, sul on unistused,
palun Jeesuse nimel Jumala soosingut, tarkust
ja juhtimist su ellu, et võiksid tunda taevast toetust.
Tunneksid Jumala julgustust: lase edasi!
Nagu Peetrus, kelle võrgud olid täis.
Kutsu Ta oma ellu, ärisse
ja vaata, mis Ta teeb su heaks ärimaailmas.
Tõlge: Riina Karik